b'\n_START_ARTICLE_\nIlmakennopatja\n_START_PARAGRAPH_\nIlmakennopatja on patja, jossa perinteinen jousisto on korvattu ilmakennoilla. Patja on jaettu kennoihin, jotka on yhdistetty toisiinsa ilmakanavilla. Ilmakanavien kautta paine p\xc3\xa4\xc3\xa4see tasaantumaan samanlaiseksi jokaiseen kennoon, jolloin patja my\xc3\xb6t\xc3\xa4ilee ja tukee vartaloa tasaisesti joka kohdasta._NEWLINE_Ilmakennoon perustuvia patjoja on valmistettu USA:ssa jo toistakymment\xc3\xa4 vuotta. Ensimm\xc3\xa4isi\xc3\xa4 asiakkaita olivat sairaalat ja niiss\xc3\xa4 erityisesti potilaat, jotka joutuivat makaamaan liikkumatta pitki\xc3\xa4 aikoja.'